經數:一八五一

經名:大乘隨章卷第二

頁數:五○一

上      欄

無有得非數滅. 以退法人有重起義. 爲是不

得. 數滅如上. 初品旣然. 餘品乃至非想煩惱

斷得例爾. 問曰. 退人所斷煩惱. 於何時中得

非數滅. 毘婆沙云. 信解脫人. 轉爲見到時. 解

脫人轉爲不動. 爾時得之. 聖人身. 在欲界斷

結得滅. 如是身. 在色界及無色界. 斷上煩惱

[&FFFF]#問退人. 不出觀者. 方便道時. 得非數滅. 若

出觀者. 無□道時. 得非數滅. 良以諸天無退

轉. 故數滅似前. 無□正斷. 解脫道後得其數

滅. 分齊如是. 次辨先後. 毘婆沙中. 四句辨

之. 或有煩惱. 先得非數. 後得數滅. 如上所

辨. 見諦煩惱. 增上忍時. 得非數滅. 苦忍已

去. 方得數滅. 又修惑中. 不退法人不出觀者.

方便道時. 得非數滅. 無□道後方得數滅. 此

是初句. 或有煩惱. 先得數滅. 後得非數. 此上

所辨. 有退法人所斷修惑. 無□解脫得數滅.

已後轉根時. 方得非數. 此第二句. 或有煩惱.

數滅非數滅. 一而得. 如上所辨. 不退法人

有出觀者. 無□道時. 得非數滅. 當得數滅. 理

實細心. 先得非數. 後得數滅. 此前兩句. 說爲

一門. 又如論說. 於彼欲界九品惑中. 斷上上

品. 此惑相應染汚五識. 於所緣境. 不復更緣.

得非數滅. 以道治故. 亦得數滅. 此亦一時. 餘

品同爾. 乃至斷除下下品時. 此惑相應染汚

五識. 於所緣境. 不復更緣. 得非數滅. 亦得數

滅. 此時欲界一切善法. 及不隱沒無記之法.

離緣縛故亦得數滅. 斷初禮地上上惑時. 彼

惑相應染汚三識. 於所緣境. 不復更緣得非

數滅. 爲道所治. 亦得數滅. 乃至斷除下下惑

中      欄

時. 此惑相應染汚三識. 於所緣境不復更緣.

得非數滅. 亦得數滅. 此時初禪一切善法. 及

不隱及無記之法. 離緣縛故亦得數滅. 二禪

已上. 五身無. 爲是不說. 此等皆名數非數

滅一時而得. 是第三句. 或有煩惱. 數非數滅.

二俱不得. 三行者是. 此第四句. 約對煩惱分

齊如是(此一門竟)次約報論. 五道之報. 亦有數滅

非數滅義. 成實大乘. 斷因離果. 名爲數滅. 餘

緣不受名非數滅. 毘曇法中. 斷因離果. 皆非

數滅. 斷潤生惑. 及離緣縛. 名爲數滅. 分齊如

何. 三塗之報. 依如成實. □心已上. 畢竟不受.

得非數滅. 故彼文言. 世上正見者. 往來百千

世. 終不墮惡道. 彼名□等爲上正見. 依毘婆

沙. 若言利根得自在者. □心已去. 得非數滅.

若鈍根者. 忍心已上. 得非數滅. 涅槃經云. 三

惡道報. 住忍法時非數緣滅. 從鈍言此. 此處

定滅. 故多言之. 問曰. 未來三惡道報. 爲當一

時得非數滅. 爲當前後. 此如前解. 若修施戒

聞思等善. 排滅惡道. 滅則先後. 若修理觀而

斷滅者. 滅則一時. 於忍心時. 修習理觀. 堅住

不退. 一切惡道. 無重受義. 故令未無窮惡

道頓非數滅. 問曰. 見惑於忍心中得非數滅.

三惡道報. 亦於忍中得非數滅. 爲同一時. 爲

在先後. 釋言. 先後. 是義云何. 忍中於彼上下

四諦. 各十六行. 合有三十二重觀行. 初重觀

增上忍時. 見斷煩惱. 頓非數滅. 無重起故. 問

曰. 三塗是見惑果. 以何義故. 果在先滅. 惑

在後滅. 釋言. 見惑有其二種. 一受生煩惱. 潤

下      欄

生三塗. 二障道煩惱. 染汚心起. 妨□聖道. 受

生過[&FFFF]#. 初入忍時. 已能不起. 故令惡道悉非

數滅. 障道惑中. 細者難離. 未至上忍. 容使暫

起. 是故不名得非數滅. 增上忍後. 次第無間

趣入聖道. 無重起義. 爾時方得非數滅矣. 數

滅云何. 依毘婆沙. 苦忍已去得其數滅. 此數

滅者. 斷彼閏生煩惱之得. 令報不生. 名爲數

滅又斷報上緣縛之義. 亦名數滅. 若斷潤生

煩惱之得. 名數滅者. 四法忍心無□正斷. 四

法智後得其數滅. 若斷緣縛名數滅者. 苦集

諦下十一遍使. 緣縛一切有漏之法. 五塗苦

報. 爲之緣縛. 苦法忍集法忍. 正斷彼得. 令彼

遍使不來屬己. 未來無窮三惡道報. 悉脫緣

縛. 苦集二種法智已後. 正得數滅. 惡道如是.

次論人天. 依毘婆沙. 得聖之後. 欲界人天. 各

七生分. 應是須陀斯陀所受. 除是已後. 一切

人天. 未來生死. 增上忍後. 無重受義. 悉非

數滅. 色無色界一切生處. 各一生分. 應是那

含未來所受. 除一生分. 未來一切色無色生.

增上忍後. 無重受義. 增上忍時. 悉非數滅.

欲界人天. 各七生分. 何處得滅. 斷欲界結.

有九方便九無□道九解脫道. 從須陀洹向

斯陀時. [&FFFF]#問利鈍. 有不出觀得斯陀者. 於

彼最初方便道□. 前六生分得非數滅. 以

不出觀得斯陀果. 於此六生無重受. 故縱

有退者. 退果不死. 亦無受義. 若有出觀得

斯陀者. 未得已前. 容有受身. 是故乃至六

方便來. 一向未得非數緣滅. 至第六品無□

道時. 得前六生非數緣滅. 此無□後. 定得斯

經數:一八五一

經名:大乘隨章卷第二

頁數:五○二

上      欄

陀. 無重受. 故從斯陀含向那含果. [&FFFF]#問利鈍.

有不出觀得那含者. 於彼第七方便道時. 欲

界人天第七生分. 得非數滅. 以不出觀得那

含果. 欲界生死. 永不受故. 縱使退果. 不煜亦

不受之. 若有出觀得那含者. 未得已前. 容使

受身. 要至第九無□道時. 方得非數. 非數如

是. 數滅云何. 若斷潤惑名爲數滅. 欲界未來

無窮生死. 九無□道. 分分正斷. 九解脫道. 得

共數滅. 不止七生. 若斷緣縛. 名爲數滅. 至第

九品無□道時. 正斷緣縛. 至第九品解脫道

後. 欲界未來一切生死. 得其數滅. 不唯七生.

問曰. 何故第九四□獨斷緣縛. 前八雖斷未

得出離. 爲是不說. 此處出離故論說之. 欲界

如是. 聖人身. 在欲界地中. 斷初神結. 初禪受

身. 何處得滅. 斷初禪結. 亦有九品方便無□

及解脫道. 若不退人. 以不出觀盡初禪結. 於

彼最初方便道時. 得彼初禪二種生處. 各一生

分非數緣滅. 何者是其初禪二處. 梵衆生一處.

梵輔大梵. 共爲一處. 聖人於此無重生義. 是

故宣說各一生分. 二生已後 . 增上忍時. 已非

數滅. 是故不論以不出觀斷彼結盡. 更不退

轉受彼生. 故若數出觀盡彼結者. 以出觀故.

未盡之間. 容捨欲身生於彼天. 是故乃至九

方便來. 不得彼生非數緣滅. 至彼第九無□

道時. 方得彼生非數緣滅. 此無□後. 無捨欲

身生彼天故. 若是退人. 隨其出觀及不出觀.

斷彼結盡. 乃至第九無□解脫. 不得彼生非

數緣滅. 以退報人雖斷結盡. 或容退起生彼

天故. 非數如是. 數滅云何. 若斷潤惑名爲數

中      欄

滅. 彼九無□. 一一能斷初禪地中無窮生死.

非止一二. 九解脫後. 得其數滅. 非止滅於二

處二生若斷緣縛名爲數滅. 至彼第九無□道

時. 正斷緣縛. 從彼第九解脫已後. 於初禪中

無窮生死. 盡得數滅. 非止一二. 前八無□. 雖

斷緣縛. 斷之未盡. 未得出離. 所以不說. 以九

品結共縛初禪一切生故. 身在欲界. 望初禪

地得滅. 旣然. 望二禪地至無所有. 類皆同爾.

1同曰. 退人於上所斷皆是不得非數滅者. 何

時得乎. 謂信解脫轉爲見到. 爾時得之. 若不

轉根. 至斷非想煩惱時得. 問曰. 聖人身. 在

欲地斷除欲過. 縱有退者. 於所斷處七生之

分. 得非數滅. 以何義故. 退法之人斷上結時.

於彼生分. 而不得於非數滅乎. 釋言. 欲結斷

離之處. 制立斯陀那含二果. 果退暫爾. 終不

經生. 故於彼生得非數滅. 斷初禪結至無所

有. 無別得果. 退得經生. 非永不受. 爲是不得

非數緣滅. 問曰. 聖人身. 在欲界斷上生分. 其

義如是. 身在初禪至無所有. 斷上生分得滅

如何. 釋言. 聖人生在上天. 無退轉義. 於彼上

地. 隨所斷處. 所有生分. [&FFFF]#問退人及不退

人. 一切皆得非數緣滅. 問曰. 聖人身. 在下

地斷非想結. 得滅云何釋言. 聖人斷非想結.

亦有九品方更無□及解脫道. [&FFFF]#問退人及

不退者. 有不起觀斷彼結盡. 於其最初方便

道時. 彼一生分得非數滅. 幷得退人. 於初禪

地至無所有. 所未皆得非數緣滅. 亦悉得之.

以不出觀得無學果. 一切處生. 更不受故. 若

有出觀斷盡. 雨出觀故. 未盡之間. 容使受

下      欄

身. 是故乃至九方便來. 不得彼生非數緣滅.

至彼第九無□道時. 方得彼生非數緣滅. 幷

得退人. 於初禪地至無有. 所未曾得非數

緣滅. 亦悉得之. 此無□後. 定得羅漢. 一切處

生不重受. 故非數如是. 數滅云何. 若斷潤惑

名爲數滅. 彼九無□. 分分能斷非想地中一

切生分. 非止一生. 九解脫後. 分分得彼非想

地中一切生分數滅無爲. 非止其一. 若斷緣

縛. 名爲數滅. 至第九品無□道時. 方斷非想

地一切生上所有緣縛. 第九解脫. 得非想地

一切生分數滅無爲. 非止一生. 約報如是. 是

中亦應辨二無爲得之先後. 准上可知. 分齊

如是  次第四門. 明三無爲多少不同. 先論

多少. 虛空最多. 無一切法. 今此且敎數非數

滅. 以辨多少. 其義不定. 有一種義. 數滅是

多. 非數滅少. 數滅通滅三世之法. 故名爲多.

義如上辨. 滅過去惑. 不能爲因. 滅未來惑.

不能爲果. 滅現在惑. 不得因果. 非數無爲. 唯

滅未來不生之法. 故名爲少. 有一種義. 非數

滅多. 數滅是少. 非數通滅漏無漏法. 故名爲

多. 數滅唯滅有漏之法. 稱之爲少. 以斯驗

心. 無漏轉根. 定非數滅. 良以二滅互有多少.

謂過現在有漏之法. 及未來世可生有漏. 第

二句者. 有法. 唯爲非數滅滅. 而不爲彼數滅

所滅. 謂未來世無漏之法不生者是. 第三句

者有法. 雙爲二滅所滅. 2謂未來世有漏之法

不生者是. 第四句者有法. 不爲二滅所滅. 謂

經數:一八五一

經名:大乘隨章卷第二

頁數:五○三

上      欄

過現在無漏之法. 及未來世可生無漏. 多少

如是(此一門竟)次辨不同. 依毘婆沙. 以數非數二

種之滅. 下無常滅. 而辨其異. 異有十種. 其一

義者. 約就有爲無爲辨異. 數非數滅. 是無爲

法. 無常滅者. 卽法而辨. 是有爲法. 依如毘婆

□婆提說. 無常之滅. 亦是無爲. 彼說法後無

處爲滅. 故曰無爲. 評者不許. 第二約得解脫

辨異. 若法滅已得解脫得. 是其數滅. 若法滅

已. 而不得於解脫之得. 是非數滅. 若法散壞.

亦不得於解脫之得. 是無常滅. 第三約世縛

脫辨異. 若是解脫不繫相者. 是其數滅. 有是

解脫非不繫相. 是非數滅. 未來染過. 永更不

生. 通名解脫. 有非解脫非不繫相. 是無常滅.

此言不盡. 理實無常. 通脫非脫. 無漏無常. 是

其解脫. 有漏無常. 是非解脫. 繫與不繫. 類亦

同爾. 第四門中. 約時分異. 三世法中而得滅

者. 是其數滅. 未來法中而得滅者. 是非數滅.

現起法中而得滅者. 是無常滅. 第五約就三

性辨異. 數滅是善. 彼得亦善. 非數無記. 得亦

無記. 無常滅者. 通其三性. 得亦如是. 就善法

說. 卽名爲善. 就惡法說. 卽西不善. 無記亦

爾  第六約繫不繫辨異. 數滅不繫. 無爲法

故. 彼得是繫及與不繫. 有爲法故. 得彼八禪

等智所滅. 名之爲繫. 得無漏滅. 名爲不繫. 非

數不繫. 1非數無爲法故. 得唯是繫. 有漏法

故. 無常之滅. 通繫不繫. 得亦如之. 就有漏

說. 名之爲繫. 就無漏說. 名爲不繫  第七

約就學等分異. 數滅非學. 亦非無學. 數滅

非心. 是故非學. 亦非無學. 彼得是學. 亦是

中      欄

無學. 亦得名爲非學非無學. 得雖非心. 從法

說之. 在因之得. 從因說學. 在果之得. 從果得

說無學. 得彼等智數滅無爲. 名爲非學非無

學矣. 非數緣滅. 非學無學. 得亦如是. 無常之

滅. 是學無學及與非學非無學矣. 得亦如是.

就約因說. 名之爲學. 就無學說. 名爲無學. 就

有漏說. 名爲非學非無學矣  第八約就三

斷分別. 數滅不斷. 無爲法故. 彼得不定. 或修

道斷. 或是不斷. 有漏等智數滅家得. 是修道

斷. 斷其緣縛無漏聖智數滅家得. 是其不斷.

非數緣滅體是不斷. 無爲法故. 彼的一向是

修道斷. 無常滅者. 備具三種. 見惑壞滅. 是其

見斷. 修惑壞滅. 是其修斷. 無漏壞滅. 是其不

斷. 得亦三種. 准前可知  第九約就道果分

別. 數滅無爲是其道果. 乃至等智數滅無爲.

爲道印證. 通爲道果. 彼得或道或是道果. 或

復非道亦非道果. 無漏因中數滅家得. 名之

爲道. 果中之得. 名爲道果. 有漏等智數滅家

得. 非道非木. 非數緣滅非是道果. 彼得非道

亦非道果. 無記法故. 無常之滅. 或是道或非

道果. 所謂向中無常滅也. 與彼聖道爲共有

因. 故通名道. 或有是道亦是道果. 果中無常.

或有非道亦非道果. 有漏無常. 彼得亦爾

第十門中. 約諦辨異. 數滅無爲. 是其滅諦. 等

智滅處. 爲道印證. 通亦名滅. 彼得是其苦集

及道三諦所攝. 有漏等智數滅家得. 是苦集

諦. 聖滅家得. 是其道諦. 非數無爲. 非是滅

諦. 得苦集諦. 無常之滅. 是苦集道三諦所攝.

得亦如是. 多少不同. 其義如是. 第五約就

下      欄

三性分別. 性譯善惡無記法也. 義別有五. 一

就體分別. 數滅唯善. 餘二無記. 二對人分別.

順益名善. 違損稱惡. 非損益者. 說爲無記. 若

從是義. 數滅唯善. 以順益故. 虛空無爲. 一向

無記. 非損益故. 非數無爲. 義合三性. 三塗苦

報非數滅者. 有順益義. 義說爲善. 未來樂果

非數滅者. 有違損義. 義說爲惡. 餘非損益. 義

說無記. 三對理分別. 順理名善. 違理名惡. 非

違順者. 說爲無記. 若從□. 數滅唯善. 以其

離相順理成故. 餘二無記2也. 非違順故. 四

對因分別. 善因得者. 名之爲善. 不善因得. 名

爲不善. 不爲違順二種因得. 名爲無記. 若從

是義. 數滅無爲. 一向是善. 善因得故. 虛空無

爲. 一向無記. 不爲善惡二因得故. 非數無爲.

義通三性. 戒施等故. 令惡不起. 名之爲善. 邪

見等故. 令善不生. 名之爲惡. 餘名無記. 五對

果分別. 能生樂報. 名之爲善. 生苦名惡. 餘名

無記. 若從是義. 三無爲法. 俱是無記. 不作生

因記得果故  第六有漏無漏分別. 釋有四

義. 一體是漏故. 名爲有漏. 餘名無漏. 若從

是義. 三無爲法. 悉是無漏. 體非漏故. 二斷

漏得故. 名爲無漏. 餘名有漏. 若從是義. 一切

數滅. 是其無漏. 餘皆有漏. 三爲無漏智所證

得. 故名爲無漏. 餘皆有漏. 若從是義. 虛空

非數. 一向有漏. 數滅不定. 爲無漏智斷障

得者. 一向無漏. 爲世俗智. 斷障得中. 有是有

非. 直爾等智. 斷障得者. 是其有漏. 等智斷

竟. 爲無漏智重印證者. 判屬無漏. 四爲無漏

智斷障得者. 名爲無漏. 餘名有漏. 據此以

經數:一八五一

經名:大乘隨章卷第二

頁數:五○四

上      欄

論. 毘曇法中. 數滅無爲. 有是有非. 聖智斷

得. 是其無漏. 等智斷得. 是其有漏. 非數滅

中. 有是有非. 用無漏智. 斷煩惱故. 令餘業

苦應起不起. 是其無漏. 餘非數滅. 是其有漏

虛空無爲. 一向有滅. 成實大乘. 數滅無爲. 一

向無漏. 餘二無爲. 一向有漏有漏. 無漏具辨

如是  第七門中. 有無分別. 諸論不同. 毘曇

法中. 三無爲法. 一向是有. 何故如是. 彼宗之

中. 無不生心. 三無爲法. 爲心所緣能生心.

故明知. 是有. 問曰. 若有何故經中說作無爲.

此言無有. 無他有爲. 非無無爲. 以非無故. 謗

涅槃者. 名爲邪見. 得大罪報. 成實所說. 三種

無爲. □是無法. 如人無手. 是中更復何所可

有. 又復經中說作無爲. 明知. 是無. 問曰. 若

無云何生心. 釋言. 彼宗緣於無法. 得生心故.

不妨是無. 如人夢中所見境界悉是無法. 故

知. 緣無亦得生心. 又問. 若無謗涅槃者. 何故

得罪. 釋言. 煩惱其實盡滅. 謗言不盡. 違於

滅義. 是故得罪. 非由謗有所以得罪. 有無兩

競. 備如成實1涅槃中說. 大乘法中. 義說不

定. 就事以論. 得言是無. 故經說言. 虛空無

故不生不滅. 餘二類然. 以是無故. 經名無爲.

望理而辨. 此三乃是待之法. 無有別體. [&FFFF]#

言是有. 故2地持言. 有爲無爲. 名之爲有. 無

我我所. 名之爲無. 又3地經說. 虛空界集. 無

爲界集. 涅槃界集. 若令無法. 知何所集. 良以

大乘非定有. 故破有定執. 故4涅槃言. 我諸

弟子. 不解我意. 唱言. 如來說三無爲一向定

有. 非定無. 故破無定執. 故5涅槃言. 我諸弟

中      欄

子. 不解我意. 唱言. 如來說三無爲一向定

無. 以斯准驗. 有無之義. 難以偏定. 有無如是

第八以常無常分別. 小乘法中. 說三無爲

一向定常. 大乘法中. 義別有五. 一隨相分別.

三無爲法. 俱皆是常. 不生滅故. 二望本以釋.

虛空本有. 一向是常. 餘之二種. 滅事方有.

義說無常. 非是終盡名爲無常. 三望終以論.

數滅是常. 餘二無常. 數滅無爲. 證理而成. 一

得永寂故名爲常. 餘二情有. 得理則捨故曰

無常. 故大集云. 虛空情有. 離心則無. 是故

無常. 虛空旣然. 非數同爾. 問曰. 得理若捨虛

空. 諸佛菩薩. 爲何所依. 釋言. 捨空依於眞

如. 離眞如外更無所依. 故6華嚴云. 普賢菩

薩. 依於如如不依佛國. 虛空亦是. 佛國所攝.

四攝法從情. 三俱無常遣從妄心有起盡故.

問曰. 經說. 虛空無爲不生不滅. 今云何言從

心起盡. 釋言. 有以. 隨心現時不生滅. 故名曰

無爲. 以無爲故不生不滅. 以理論之. 心外無

空. 但是心有. 故得說空. 隨心起盡. 故馬鳴

言. 一切色法. 本來是心. 心外無色. 亦無虛

空. 心外旣無. 寧不依心. 以依心故. 隨心起

盡. 虛空旣爾. 數非數滅理亦同然. 云何有起.

如人夢中見虛空界見諸法滅見煩惱盡. 悉

是心起. 無爲同爾. 皆妄心起故. 地經中說. 虛

空界集. 無爲界集. 涅槃界集. 云何有盡. 如人

夢中所見空等寤時悉捨. 無爲同爾. 妄息皆

捨. 問曰. 向言虛空非數情有法故. 得理則捨.

名爲無常. 數滅無爲. 證理而成. 一得永寂. 名

之爲常. 今云何言數滅無爲亦隨心盡. 釋有

下      欄

兩義. 一簡妄異眞. 數滅之中. 有妄有眞. 緣治

斷得. 名之爲妄. 證實捨妄. 說以爲眞. 前言常

者. 是眞數滅. 此言盡者. 是妄數滅. 故地經

言. 如人夢中見身墮河. 施大方便欲出此河.

忽然便寤卽離一切勇猛據事. 夢中墮河. 喩

在煩惱. 夢中出河. 喩得涅槃. 寤喩實證. 夢

中出沒. 寤時悉捨. 明知. 妄滅得實. 皆捨. 二

情實相望. 隨義分別. 據情望實. 情外有實. 得

實捨情. 以爲數滅. 是故數滅. 一得永常. 證

實返望. 由來無情. 知何所斷爲今數滅. 故說

非常. 故地論言. 自性常寂. 非先有染後時離

也. 第五攝法就實分別. 於中有二. 一就實性.

三無爲法. 非常無常. 據實本無. 知復說何爲

常無常. 二就實用. 三無爲法. 亦常無常. 用

隨心現. 名爲無常. 無時不現故說爲常. 是義

云何. 如7地經說. 菩薩以十身作空. 空作十

身. 或於自身一毛孔中現虛空界. 或復不現.

是故得言虛空無常. 菩薩常住虛空三昧. 令

一切法悉爲空界. 無時暫廢. 故得言常. 如龍

樹說. 菩薩或入滅盡三昧. 令三世法悉皆滅

盡. 或時入彼不滅三昧. 令三世法皆悉不滅.

如夢所見. 故得言非數無常. 入滅三昧. 無時

不滅. 是故得言非數是常. 菩薩有時. 現斷煩

惱. 有時現行. 是故得言數滅無常. 菩薩住彼

寂靜三昧. 畢竟永寂諸煩惱等. 是故得言數

滅是常. 常無常義. 具辨如是  第九門中. 約

對四無. 共相陂攝. 言四無者. 如8涅槃說. 一

已有無. 二未有無. 三者互無. 四畢竟無. 起已

謝往現. 成無法名已有無. 當法未起. 名未有

經數:一八五一

經名:大乘隨章卷第二

頁數:五○五

上      欄

無. 牛中無馬. 馬中無牛. 如是一切. 名爲互

無. 如龜無毛[&FFFF]#無角等. 如是一切. 名畢竟無.

就四辨三. 二就三辨四. 就初門中. 先就已有

辨三無爲. 宗別不同. 依如毘曇. 已有之無. 非

三無爲. 何故如是. 過去之法. 當時滅壞. 是

四相中無常之滅. 故非無爲. 謝往已竟1往成

在過. 是過去有. 2復非無爲. 彼過去法. 現無

集用. 是其有爲虛空所攝. 故非無爲. 問曰. 毘

頭說有現得得過去世煩惱染業. 斷現得故.

令過去世煩惱與業不屬行人. 此之數滅. 是

已有無. 云何說言已有之無無爲不攝. 釋言.

彼宗雖復宣說斷現得故令過去世煩惱染業

不屬行人. 而過去世煩惱與業. 有體常在故

非無爲. 問曰. 毘曇說斷現得. 如是現得. 被斷

滅已名爲數滅. 此之數滅. 是已有無. 今云何

言已有之無非三無爲. 數言. 彼說斷現得者.

但令現得不能生後. 不斷得體故. 彼得體雖

被斷已謝滅過去. 而非數滅. 成實法中. 過去

之法. 當時滅壞. 是無常滅. 與毘曇同. 謝滅

已竟. 今望全無. 此之無處. 是虛空攝. 彼宗

3宣說過去未來二世無故. 問曰. 已無何故不

名非數滅攝. 釋云. 非數但滅未來未起法故.

此云何知. 毘曇非數. 但滅未起. 成實不非. 明

知. 共用. 問曰. 何故已有之無不名數滅. 一切

聖道. 但遮未來. 已起之法. 不可斷故. 問曰.

現解斷過去因. 遮未來果. 名爲斷滅. 今云何

言但遮未來不斷過去. 此如上釋. 過因已滅.

現無可斷. 但遮未來令不起時. 使彼過因牽

中      欄

義不成. 名斷過因. 理實現無過因可斷. 大乘

法中. 與成實同. 問曰. 大乘斷同體惑. 同體之

惑. 與智俱現. 被斷謝往. 卽是數滅. 如是數

滅. 是已有無. 何說言與成實同已有之無皆

非數滅. 釋言. 大乘斷同體者. 但斷此惑生後

之義. 不斷惑體. 故此自體無明盡處. 亦非數

滅. 問曰. 何故不斷惑體. 或體無常. 自然滅

壞. 不假斷故(此已有竟)次就未有辨三無爲. 宗別

不同. 毘曇法中. 分別有三. 一者未來當起之

法. 現今未起. 雖復未起. 性有在當. 此未來

有. 非無爲攝. 二者未來應起之法. 以有現在

見修二道. 令彼永滅. 是數滅攝. 三者未來應

起之法. 餘緣力故. 令其不起. 是非數滅. 成實

法中. 未有之無. 三無爲攝. 二者當起以道力故

令其不起. 是數滅攝. 三者當起餘緣力故令

其不起. 是非數滅. 大乘法中. 未有之無. 相同

成實(此未有竟)次就互無辨三無爲. 宗別不同. 毘

曇法中. 有爲之上互無他法. 從其說處. 有爲

所攝. 三無爲上互無他法. 亦從說處. 三無爲

攝. 成實法中. 有爲之上互無他法. 是虛空攝.

以彼有爲不攝無故. 三無爲上互無他法. 義

則不定. 若虛空中. 互無他法. 是虛空攝. 數滅

之上互無他法. 義有兩兼. 一望所滅諸煩惱

等. 以說互無. 是數滅攝. 正說彼無爲數滅.

故二望餘法以辨互無. 是虛空攝. 不無彼法

爲數滅故. 非數滅上互無他法. 義亦爾兼. 一

望所滅以辨互無. 非數滅攝. 正無彼法爲非

數滅故. 二望餘法以辨互無. 是虛空攝. 不無

下      欄

彼法爲非數滅故. 問曰. 何故有上無他非有

爲攝. 空中無他. 卽虛空攝. 釋言. 有上辨互

無者. 附有說無. 不用彼無以爲有故. 有法不

攝. 空中無他. 正說此無爲虛空. 故虛空所攝

問曰. 何故空中無他令攝虛空. 餘無中. 互

無他法. 或是數滅非數滅攝. 或虛空攝. 釋言.

虛空是其寬故. 空中無他. 全虛空攝. 餘無爲

中. 除其所滅互無他法. 亦虛空攝. 餘二狹故.

唯望所滅以說互無. 是其數滅非數滅攝. 大

乘法中. 若就有爲虛空無爲非數無爲. 以辨

互無. 與成實同. 若就數滅以辨互無. [&FFFF]#同成

實. 窮實別異. 所言異者. 大乘法中. 說一切

法但是心有. 如夢所見. 心生法生. 心滅法滅.

得涅槃時. 妄心息故. 隨心所見. 一切法滅. 故

數滅中. 互無他法. 皆是數滅. 問曰. 若使得

涅槃時諸法皆滅. 便無衆生. 佛何所化. 釋言.

據凡以望諸佛. 導佛化生. 就佛論佛. 無佛

異生. 無生異佛 . 無佛異生. 則無能化. 無生異

佛. 亦無所化. 故經說言. 平等法界. 佛不度

生. 衆生分別說佛度生(此互無竟)次就畢竟辨三無

爲. 宗別不同. 若依毘曇. 龜無毛等. 就事說

無. 卽彼事攝. 彼宗緣無. 不生心故. 三無爲

中. 畢竟無其生住異滅色心等者. 還卽是彼

三無爲攝. 問曰. 就彼三無爲中. 無生住等. 應

是互無. 今云何言是畢竟無. 釋言. 有義. 若

望其餘有爲法中生住滅等. 以說其無. 是互

無攝. 若說虛空數非數滅體無生等. 是畢竟

無. 如[&FFFF]#無於牛羊等角. 是其互無. [&FFFF]#自無角.

是畢竟無. 若就諦理. 宣說畢竟. 無我人等. 諦

經數:一八五一

經名:大乘隨章卷第二

頁數:五○六

上      欄

理所攝. 成實所說. [&FFFF]#無毛等事上無載是虛

剛攝. 三無爲法自體. 畢竟無生住等. 還卽是

彼三無爲攝. 一切法中. 畢竟無性. 第一義攝.

第一義中. 畢竟無於一切諸相. 當知. 亦是

第一義攝. 大乘法中. 若 就世事虛空非數. 說

畢竟無. 與成實同. 若就數滅說畢竟無. 亦數

滅攝. 於中分別. [&FFFF]#同小乘. 細則不同. 不同

云何. 小乘未能見一切法畢竟寂滅以成涅

槃. 故涅槃中. 但無自體生住滅等. 不能畢竟

無一切相. 大乘法中. 見一切法畢竟寂滅以

成涅槃. 故涅槃中. 畢竟無於一切世相. 故涅

槃云. 世法涅槃. 終不相對. 得涅槃時. 涅槃之

外. 無有世法對涅. 故數滅如是. 一切法中.

畢竟無性. 畢竟無相. 第一義攝. 上來至此. 歷

就四無辨三無爲(此一門竟)次就三無以辨四無.

先就虛空以辨四無. 宗別不同. 毘曇法中. 虛

空無爲. 二無所攝. 一者互無. 二畢竟無. 空中

無餘色心等事. 是其互無. 空體畢竟無生住

滅. 是畢竟無. 已有未有. 此之二無. 虛空不

攝. 備如前釋. 成實大乘. 所說虛空. 皆具四

無. 義如上辨. 次就數滅以辨四無. 數滅之中.

具攝三無. 所謂未有互無畢竟. 當來世中. 染

法不起. 是未有無. 無餘世事. 是其互無. 是數

滅法自體畢竟無生住滅. 是畢竟無. 已起之

法. 導不能滅故已有無數滅不收非數無爲

亦具三無. 與數滅同. 但[&FFFF]#餘緣. 不依見修二

道對治. 以爲異耳  第十約就四諦分別. 苦

集滅道. 是其四諦. 若依毘曇. 數滅無爲體性

不定. 或滅諦攝. 或復不攝. 差別有四. 一者聖

中      欄

人聖智斷結. 所得數滅. 一向滅諦. 二者聖人

等智斷結. 與彼無漏同. 治修故. 所得數滅. 亦

是滅諦. 三者凡夫等智斷結. 得其數滅. 後入

聖道. 重盡聖智. 所印證故. 亦是滅諦. 云何印

證. 有人先在□凡夫時. 用世俗智斷欲界結.

或盡六品. 或盡九品. 後入見道. 至第十六道

比智時. 無漏得生. 得彼凡時所得無爲. 名爲

印證. 若在凡時. 斷六品者. 至道比智. 不證第

一須陀洹□. 超證第二斯陀含果. 先在凡時

斷九品者. 至道比智. 不證須陀及斯陀果. 超

證第三阿那含果. 何故唯說斷欲界結或六

或九聖智所印. 不說餘品. 斷欲界結六品九

品. 應證果處故爲聖印. 餘非果處. 是以不印.

問曰. 聖智爲緣故印爲當不緣. 釋言. 不緣. 云

何得知. 道比智心. 緣上界道. 而印欲界煩惱

無處. 故知不緣. 此第三竟. 四者凡時等智斷

結. 雖得數滅. 不入聖道. 不爲聖智所印證故.

非是滅諦. 數滅無爲. 體性如是若作境界. 與

苦集道三諦爲境. 1證涅槃者. 聞有涅槃則生

苦惱. 故爲苦境. 邪見等緣故爲集境. 聖智緣

故. 能爲道境. 虛空非數. 體非四諦. 若作境

緣. 唯與苦集二諦爲境. 非滅道境滅非緣智.

故非滅境諦不緣無記無爲. 故非道境. 成

實大乘數滅無爲. 一向是其滅諦正體. 若作

境界與毘曇同. 虛空非數. 體非四諦. 能與苦

集滅道諦爲境. 樂有之者. 緣無致惱. 故爲

苦境. 緣起諸見貪瞋癡等故爲集境緣之無

性. 破以入實. 故爲道境. 三無爲3義之辨[&FFFF]#

爾

下      欄

4四空義兩門分別(辨相一攝相二)

四空之義. 出5大品經. 所言空者. 理之別目.

理絶衆相. 故名爲空. 空隨義別. 難以具陳. 今

據一門且論四種. 四名是何. 一法相空. 二無

法空. 三自法空. 四他法空. 四中前二. 遣法有

無. 後之兩種. 破情顯理. 成初二門. 法相空

者. 破法有相. 一切世諦有爲無爲. 通名法相.

此之法相. 無法爲法. 法卽非法. 故名爲空.

6其猶世間陽炎之7水無水爲水. 水卽無水.

諸法像此. 故8龍樹言. 一切法中. 自相9匹得.

名法相空. 問曰. 世諦之無爲空. 應是第二無

法相空. 今云何言是法相空. 釋言. 世諦之無

爲者. 對門理無亦是其有. 是故此空名法相

空. 故地持云. 有爲無爲. 名之爲有. 無我我

所. 名爲無有. 問曰. 無爲應名爲無. 云何稱

有. 以此事無相有彼此. 故名爲有. 無法空者.

破法無相. 諸法理空. 名爲無法. 無法體狀. 名

無法相. 此無法相. 破有故立. 無別自性. 故

爲空. 是以10經言. 無爲法相. 不可得故. 名無

法相空. 問曰. 如來常以無生無住無滅. 說無

爲法. 今云何言無法相空. 11龍樹釋言. 對破

生故. 宣說無生. 對破住故. 宣說無住. 對破滅

故. 宣說無滅. 此等皆從生住滅邊. 得其名

字. 無別自性故名爲空. 又說. 因緣非無之法.

以之爲無. 良以非無以爲無故. 12無卽非無.

故名爲空. 自法空者. 13明前二空法性自寂.

不由智慧强觀令空. 名自法空. 於中所空. 有

其二種. 一世間性. 謂地堅性水濕性等. 二聖

人性. 謂如法性實際法等. 此二法性. 同皆是

經數:一八五一

經名:大乘隨章卷第二

頁數:五○七

上      欄

空. 名自法空. 世間性空. 猶是向前. 法相之

空聖人性. 空猶是向前. 無法相空. 旣是前空.

何勞重說. 良以世人謂前二空由觀故空. 非

法自空. 爲破彼見故復說之. 他法空者. 或有

衆生. 謂如法性實際之外更有餘法. 名之爲

他. 今爲破彼. 明名等外更無他法. 名他法空

(此一門竟)次辨攝相. 彼1十八空. 此四空中. 何相

所攝. 經論無文. 准義相攝. [&FFFF]#亦可知. 相狀

如何. 法相空中. 攝十一空. 所謂內內外空

內外空大空有爲空無爲空畢竟空無始

空散空諸法空有法空. 以此十一齊空世

法. 是故攝入法相空中. 問曰. 第六無爲空

者. 應是第二無法相空. 何故攝入法相空中.

釋言. 此空但空世諦無爲之法. 不是理無. 十南

故攝入法相空中. 無法相空. 別攝三空. 所謂

空空. 第一義空. 及無法空. 以此三種齊空理

無. 是故攝入無法空中. 自法空中. 唯攝性

空. 彼性空者. 明其諸法體性自空不由觀力.

故名性空. 此義與彼自法空同. 是故攝入自

法空中. 此前十五. 分相別攝. 餘三共攝. 彼法

相空. 無法相空. 共攝二空. 所謂相空. 無法有

法空. 相空之中. 明其自相及同相空. 自相島中.

有其二種. 一明世諦苦無常等同相空寂. 是

空攝入法相空中. 二明眞諦同相理空. 是空

攝入無法相空. 就彼無法有法空中. 有法空

者. 是法相空. 無法空者. 攝入第二無法相空.

彼法相空. 及他法空. 共攝一種不可得空. 若

說有法自相□得. 判屬第一法相空中. 若說

中      欄

眞如法性等外. 邪見所立微塵世性. 皆不可

得. 攝入第四他法空中. 攝相如是. 問曰. 此

四與十八空. 體性不殊. 說十八空其義廣足.

何勞更說此四空乎. 2論自釋言. 聖人說法凡

有四種. 一先略後廣. 爲欲解義. 二先廣後略.

爲易受持. 三先略後略. 爲利根者. 四先廣後

廣. 爲鈍根勢. 此就一義. 以分利鈍. 利根之

人. 少言能解. 故爲略說. 鈍根之人. 多言方

悟. 故爲廣說. 若對多義. 爲利根者. 先後俱

廣. 彼能受故. 爲鈍根者. 先後俱略. 不堪受

故. 彼大品經. 爲易受持故. 先廣說十八空

竟. 3門說四空. 自餘略. 類此可知. 四空之

義. 辨之[&FFFF]#爾

四優檀那義三門分別(釋名一  開合廣略二  隨別廣釋三)

第一釋名. 四優檀那. 出4地持論. 名者所譯

一切行無常. 一切行苦. 諸法無我. 涅槃寂滅.

有爲集起. 目之爲行. 行流非□. 稱曰無常. 逼

名苦. 行同前釋. 自體名法. 法無性實. 故曰

無我. 何故前二云一切行. 後門之中說諸法

乎. 以苦無常止在有爲. 是故云行. 無我通於

一切法. 故說諸法也. 涅槃無爲. 恬泊名滅.

優檀那者. 是中國語. 此名爲印. 故5大智論.

明法要無常無我涅槃. 名三法印. 成實亦爾. 法

相□定. 不易之義名印也. 名義如是  第二

門中. 廣略不定. 或總諸法. 以之爲一. 謂一法

界. 統攝一切善惡無記生死涅槃. 悉入其中.

故論說言. 入於法界大總相觀. 或分爲二. 謂

生死涅槃. 以此統收. 無法不攝. 依法辨人.

人亦無出凡之與聖. 凡聖之外. 更無第三非

下      欄

聖非凡. 或復分法. 以之爲三. 謂6三自性. 一

者緣起. 二者妄想. 三名爲成. 前二生死. 後謂

涅槃. 彼生死中. 無出心境. 境無自性. 從緣集

生. 故□緣起. 內心不眞. 說爲妄想. 涅槃之

法. 體非虛敗. 自性成實. 故情爲成. 或分爲

四. 謂此四門. 苦無常等四中. 前三是生死法.

後一涅槃. 無常與苦. 生死可爾. 無我理通. 云

何說之□生死乎. 然我無我. 隨法不定. 經中

或說生死有我涅槃無我. 或說涅槃以爲有

我生死無我. 或復宣說二俱有我. 或說俱無.

若就其情. 生死有我. 涅槃無我. 生死之中. 凡

情妄計. 故說有我. 涅槃之中. 聖智離取. 故說

無我. 故地持云. 世間生處. 皆由著我. 若離著

我. 則無生處. 若據其法. 生死無我. 涅槃有

我. 生死虛無. 又不自在. 故說無我. 涅槃眞

實. 具7八自在. 故說有我. 是以經言. 生死之

法. 無常與苦無我不淨. 涅槃之法. 常樂我淨.

若據空理. 二俱無我. 皆是緣起無性法故. 若

論其實. 二俱有我. 如8經中說. 二十五有. 有

我不耶. 佛言. 有我. 我者所謂如來藏義. 如來

藏者. 所謂佛性. 此是生死有我義也. 佛性卽

是涅槃之實. 此是涅槃有我義也. 今據一門

故. 說無我爲生死矣. 亦可. 四中初二生死. 後

一涅槃. 無我則通. 蓋是生死涅槃理也. 如9維

摩經迦□延中. 分法爲五. 所謂無常苦空無

我涅槃寂滅. 就前無我. 分出空門. 卽是五也.

空與無我. 有何差別而爲兩門. 此如前說. 經

論不同. 阿毘曇中. 陰無我體. 名爲無我. 陰非

我所. 說之爲空. 成實論中. 衆生空者. 名之爲

經數:一八五一

經名:大乘隨章卷第二

頁數:五○八

上      欄

空. 法空之義. 說爲無我. 如維摩中衆生空者

名爲無我. 法體空者說之爲空. 今依後門分

爲兩種. 故有五也. 若依楞伽. 亦分爲五. 所謂

五法. 一名二相三者妄想四者正智五者

如如. 五中前三是生死法. 後二涅槃亦可. 前

三是生死法. 次一涅槃. 後一是其生死涅槃

法之實性. 此之五義. 如後五法三性章中具

廣分別. 又如維摩方便品中. 分法爲六. 所謂

生死無常苦空無我不淨. 佛身常住通前六

也. 1佛身常住. 卽是涅槃不遷義矣. 又如經

中分法爲八. 生死有四. 謂苦無常無我不淨.

涅槃有四. 常樂我淨. 或分爲十. 生死有五. 苦

空無常無我不淨. 涅槃有五. 常樂我淨及以

有也. 或分十六. 涅槃八. 一常二樂三我四

淨五眞六實七善八有. 生死亦八. □前可知.

若欲廣分別乃至無量. 今據一滿. 且論四耳

第三門中. 依上四門. 次第廣辨. 先釋無常.

無常有三. 一分段無常. 二念無常. 亦名少時.

三者自性不成無常. 於中略以三門分別. 一

釋其名. 二辨其相. 三就大小料簡通局有無

之義. 言分段者. 六道因果. 三世分異. 名爲分

段. 分段非□. 故曰無常. 念無常者. 念謂心

念. 心道峻速. 2信此念頃. 顯法時分. 故稱爲

念. 如經中工一彈指頃屈申臂頃瞬息之頃.

如是之言. 寄其色相. 顯法時分. 或說一念一

刹那等. 寄心以顯. 良以有爲生滅難覺. 故寄

色心顯其時分. 念義如是. 有爲念念遷流非

□. 色念無常. 所言自性不成實者. 向前二種.

前後遷變. 破其常相. 此性無常. 破其常性. 明

中      欄

前分段及與念法幻化虛立體性無自實. 名

性不成. 以不成故. 無其常性. 故曰無常. 名

義如是. 體相云何. 分段無常. 體相可知. 念無

常者. 有爲之法. 一念之頃. 具有四相. 初生次

住終異後滅. 前後遷變. 故曰無常. 然此四相.

經論不同. 如毘曇中. 明有爲法其性羸劣. 不

能自生自住自異自滅. 要賴同時八相之法

共相推變. 方得初生乃至終滅. 言八相者. 如

一念色. 同時卽有生住異滅四大相法及四

隨相. 此四隨相. 亦名小相. 彼大生邊. 有一

小生. 彼大住邊. 有一小住. 彼大異邊. 有一小

異. 彼大滅邊. 有一小滅. 故有八也. 然此八

相. 就能爲名. 以能生他故. 名爲生乃至滅他.

故稱爲滅. 非謂法起名之爲生. 乃至法謝說

名爲滅. 若論體性. 三聚法中. 非色非心不相

應攝. 論其行數. 一一之中. 皆有初生次住終

異後滅之義. 然此八種. 體性同時. 用卽不定.

相狀之用. 剋必同時. 遷法之用. 用在先後. 大

生用時. 能生八法. 所謂能生所相法體及餘

七相. 合爲八也. 此八有爲. 有可生義. 是故大

生堪能生之. 無爲之法. 無可生義. 是故大生.

不能生也. 卽此大生. 亦是有爲. 有可生義. 是

故爲門小生生之 . 小生唯能生於大生. 不生

餘法. 如是次第. 乃至大滅起用之時. 能滅八

法. 所謂能滅所相法體及餘七相. 通有八也.

八有爲. 有可滅義. 大滅能滅. 卽是大滅. 亦

是有爲. 有可滅義. 是故還爲小滅. 所滅. 如色

旣然. 一切有爲. 釋皆是如. 3滅同爲相遷. 方

有初生乃至終滅. 毘曇如是. 涅槃經中. 亦同

下      欄

此說. 故彼經言. 有爲之法有生性. 故生能生

之. 虛空之法. 無生性. 故生不能生. 又彼經

言. 生能生法. 不能自生. 不自生故. 由生生

生. 生生不自生. 4復賴生故生. 如成實論不

相應品廣非此義. 彼論宣說. 法起名生. 法停

曰住. 法遷稱異. 法謝名滅. 不說法外別有諸

相共相推遷. 5地持之中. 亦同此義. 故彼文

中. 廣破法外別立相也. 各是聖敎. 難定是非.

念無常義. [&FFFF]#肉如是. 所言自性不成實者. 明

法同時同體四相共相破壞. 無法自性故曰

無常. 是義云何. 世法虛幻. 無一定性. 以無性

故. 相有體無. 相有名生. 體無稱滅. 相有名

生. 不同始起初出之生. 體無名滅. 不同終謝

陸盡之滅. 此生與滅當知. 卽是十二緣中遂

順觀也. 如6經中說. 無明生故乃至老死. 是

此生相. 無明滅故乃至老死. 是此滅相. 此生

與滅. 幻炎像立義說爲住. 不同生後遷停之

住. 彼生滅等. 雖復同體. 性相7乖異. 故名爲

異. 又異凡夫所取實有. 亦名爲異. 不同住後

衰又異. 四相如是. 同一體性. 隨義互分. 以

同體故. 說住異滅. 以之爲生. 住異滅外. 無別

生性. 無生性故. 生性不成. 還卽說此生住異

滅法. 以之爲住. 生等之外. 無別住性. 無住性

故. 住性不成. 乃至說彼生住異法以爲滅. 故

生等之外. 無別滅性. 滅無性故. 滅性不成.

進退推心. 華竟無有一性可得. 故曰自性不

成實也. 故8生摩言. 不生不滅. 是無常義. 良

在斯耳. 門經所說. 卽生卽滅. 無生無滅. 是故

名爲不生不滅. 非謂就彼一相空中說無生

經數:一八五一

經名:大乘隨章卷第二

頁數:五○九

上      欄

滅. 又1地持云. 不知眞實無言說事. 有生有

滅. 觀無言性. 一切無常. 此文亦顯性無常義.

問曰. 無常有[&FFFF]#有細. 生滅是[&FFFF]#. 不生不滅是

其細者. 苦中亦應有[&FFFF]#有細. 得言逼惱是其

[&FFFF]#苦. 無逼無惱是細苦不. 釋言. 亦得逼惱[&FFFF]#

苦義在可知. 然此逼惱. 守性不壞. 非性無常.

非無常故. 不名性苦. 非性苦故. 義說爲樂.

以實觀之. 逼無逼性. 惱無惱性. 自性無安. 方

名微細自性壞苦. 亦名微細虛集行苦. 體相

如是. 通局如何. 三中前二大小通論. 自性無

常大有小無. 何故如是. 小乘衆生. 未解法空.

不能破壞諸法自性. 故不說之. 若使無常義

別三門. 小三之中但有前二無第三者. 苦中

亦三. 小乘之中. 亦應有二不具三苦. 釋言. 法

門各別不同. 何可一行. 如無我中義別有二.

小乘衆生但解生空. 豈可亦得類同三苦小

乘齊得二無我乎. 義無斯理. 雖知不同. 有何

所以. 若總分別得言. 苦者對緣而生. 其相[&FFFF]#

故. 小乘衆生. 具能解知. 故小乘中. 具明三

苦. 然無常者. 遷滅法體. 法體之義. 微細難

識. 小乘衆生. 不能精究. 故小乘中. 不明第三

自性無常. 若別論之. 三苦之義. 具論有三. 一

對緣分別. 第二約緣就體分別. 三約三種無

常分別. 此義如後一切苦中具廣分別. 初之

兩門. 相[&FFFF]#易知. 小乘能解. 後之一門. 與無常

同. 小乘衆生. 但解前二. 自體虛集微細行苦.

小乘不解. 故小乘中. 不明自體虛集行苦. 是

以2經言. 所說苦諦中智所知. 分別是苦. 有

無量種. 非諸聞緣覺所解. 我於彼經. 竟不

中        欄

說之. 旨謂在此. 無常之義. [&FFFF]#肉如是(此二門竟)次

辨苦義. 苦義[&FFFF]#三. 所謂苦苦壞苦行苦. 辨此

三苦. 略有四門. 一對緣分別. 第二約緣就體

分別. 三約三種無常分別. 四諸過相顯. 言對

緣者. 緣別內外. 內謂自心. 外者所謂刀杖等

緣. 外中復二. 一違二順. 違者所獲刀杖等事.

一切苦具. 順者所謂己身命財戚之類苦.

緣別如是. 從彼違緣而生苦者. 名爲苦苦. 刀

杖等緣. 能生內惱. 從其所生. 說名爲苦. 從苦

生苦. 故云苦苦. 從彼順緣. 離壞生惱. 名爲壞

苦. 內心涉境. 說名爲行. 緣行生厭. 厭行生

苦. 故云行苦. 第二約緣就體別者. 心性是苦.

依彼苦上. 加以事惱. 苦上加苦. 故云苦苦. 就

斯以論. 向前三苦. 至此門中. 通名苦苦. 謂性

苦上. 加前苦壞苦行苦. 通名事惱. 有爲之

法. 念念生滅. 無常財壞. 故名壞苦. 卽此有爲

遷流名行. 行性不安故. 云行耳言約三種無

常別者. 就彼三世分段無常. 宣說苦苦. 心性

是苦. 於此苦上. 加門三世分段[&FFFF]#惱. 名爲苦

就念無常. 宣說壞苦. 卽是向前第二門中行

壞兩苦. 至此門中. 同爲壞苦. 就門自性不成

無常. 宣說行苦. 同體四相. 共相集起. 目之爲

行. 虛集之行體無自性. 行性無安故名行苦.

所言諸過互相顯者. 過有三種. 謂苦無常及

與無我. 以苦顯苦. 名爲苦苦. 此以事苦. 顯有

爲法性是苦也. 無常故苦. 名爲壞苦. 無我故

苦. 名爲行苦. 以法無我因緣虛集故云行也.

苦義如是(此兩門竟)次辨無我. 如3論中說. 無我有

下      欄

二. 一人無我. 二法無我. 此義如前無我章中

具廣分別(此三門竟)次辨涅槃. 如論中說. 涅槃有

二. 一者有餘. 二者無餘. 此義備如4涅槃章

說. 涅槃義者. 非直斷絶生死因果. 對治無處.

爲涅槃義. 蓋如5經說. 淸本不然. 今亦無滅.

是寂滅義. 此是涅槃實相義也. 四優檀那厥

趣如是

四悉檀義四門分別(釋名辨相一  定別其相  二  通局義三  相攝義

四)

四悉檀義. 出6大智論. 言悉檀者. 是中國語.

此方義□. 其名不一. 如楞伽中子注釋言. 或

名爲宗. 或名爲成. 或云理也. 所言宗者. 釋有

兩義. 一對7法辨宗. 法門無量. 宗要在斯. 故說

爲宗. 二對敎辨宗. 敎別雖衆. 宗歸顯於世界

等四. 故名爲宗. 故彼論云. 四種悉檀. 總攝一

切十二部經八萬四千無量法藏. 皆是眞實.

無相違背. 准驗斯文. 望敎說宗. 義無乖返. 故

稱爲成. 諸法理趣. 故名爲理. 宗別不同. 且分

四種. 一世界悉檀. 二者各各爲人悉檀. 三對

治悉檀. 四第一義悉檀. 言世界者. 如論釋言.

有法從於因緣而有. 無別自性. 譬如轅軸輻

輞等事和合爲車. 五陰諸法和爲人. 如是

一切世界故有. 爲世界悉檀法也. 云何名爲

各各爲人. 如論釋言. 佛觀人心差別不同. 而

爲說法. 於一事中. 或聽不聽. 如佛爲彼斷見

衆生信後世善惡業果墮斷滅見. 便說雜

業雜受果報. 爲計我者. 便說無業無受報者.

如是等事. 名各各爲人悉檀. 云何名爲對

治悉檀. 如論釋言. 佛隨衆生心病所宜. 爲說

經數:一八五一

經名:大乘隨章卷第二

頁數:五一○

上      欄

對治. 或說不淨. 或說慈悲. 或說因緣分別界

入安彼念等. 如是一切. 名爲對治. 第一義者.

如論釋言. 諸法實相. 過語言道. 心行處滅遍

無所依. 不樂諸法. 無初中後. 不盡不壞. 名第

一義. 四種悉檀. 名相[&FFFF]#爾  第二門中. 定別

其相. 然彼四中. 世及第一. 當法分別. 對治爲

人. 隨化辨異. 但就法中. 有性有相. 故分二

種. 世及第一. 生死涅槃. 因緣法相. 名爲世

界. 如實法性. 說爲第一. 此別可知. 對治爲

人. 別相難識. 是以釋者. 種種不同. 今以義

分相亦可知. 然彼一切二諦諸法. 無不爲人

斯皆治病. 但就一切爲人法中. 當其門別. 隨

物所宜. 應病授與. 治物心患. 卽名對治. 卽彼

一切對治門中. 異門相望. 互返不同. 彰其爲

人差別故爾. 卽名各各爲人悉檀. 如說諸陰

無我人等對治我患. 或時宣說假名之我. 對

治無患. 此卽是其對治所攝. 何故二門互返

不同. 以其爲人不同故更. 卽是各各爲人說

也. 又如經說. 不淨觀門. 治貪欲患. 宣說三

十三天果報常樂我淨. 令物願心. 捨離諸惡.

治不善患. 此卽是其對治所攝. 何故二門互

返不同. 良以爲人不同故爾. 卽各各各爲人

悉檀. 如是諸門. 類此可知. 勿得異釋  第三

門中辨其通局. 世界悉檀. 通其爲人及與對

治. 而不通於第一義諦. 卽說世界差別法門.

以爲對治及爲人. 故世界悉檀. 通彼二中. 不

說世界爲第一義. 是故世界不通第一. 非謂

處別說爲不通. 淺深異故名不通耳. 第一義

者. 皆得通彼各各爲人及對治中. 不通世界.

中      欄

良以宣說第一義諦治物心患. 是故第一通於

對治. 卽就第一彰其爲人各各不同. 或說爲

有. 或說爲無. 或復說爲非有非無. 或說爲我.

或說無我. 或復宣說非我無我. 如是種種爲

人差別. 是故第一. 通彼各各爲人悉檀. 深淺

別故. 不通世界. 對治爲人二種相望. 一向相

通. 無別法故  第四門中. 辨其相攝. 就彼四

中. 攝末從本. 要唯二諦. 所謂世界第一義也.

對治爲人. 判屬何中. 若總分之. 對治爲人. 判

屬世諦. 非第一義故. 彼論云. 前三悉檀. 所不

通者. 至第一義一切皆通. 明知. 第一非前三

種. 所言通者. 論自釋言. 離一切過. 無變無

勝義無隱滯. 故名爲通. 又彼論言. 除第一義

諸餘悉檀. 皆可破壞. 明知. 餘三非第一義. 以

實通論. 二諦之中. 皆具有彼對治爲人. 具有

之相. 備以上辨. 理實旣通. 何故論中說第一

義. 不同前三. 以世界中彰彼對治爲人義顯

故. 第一中隱而不說. 又復彼論說第一義異

前三者. 異彼世界及世界中對治爲人. 非謂

異於第一義中對治爲人. 亦可就彼第一義

中所有對治爲人之義. 約化辨異. 攝入世界.

據實論之. 就第一義所明. 對治各各爲人. 卽

是第一非世界也. 悉檀之義. 略擧綱網

四眞實義二門分別(釋名一體相二)

眞實義者. 法絶情妄. 名爲眞實. 實深所以. 目

之爲義. 實義虛融. 理無不在. 隨法辨異. 難以

定算. 今隨一宜彰二論四. 所言二者. 一實法

性. 二事法性. 所言四者. 一世間所知. 二學

人所知. 三煩惱障淨智所行處法. 四智障淨

下      欄

智所行處法. 此二與四. □是義門. 隨情施設.

無不爲物. 今依文相. 前之二種. 據法以分. 後

之四種. 隨情以別. 就前二中. 實法性者. 是

眞諦也. 事法性者. 是世諦也. 眞諦之理. 是

法體性. 名實法性. 世諦差別. 目之爲事. 諸

法自體. 名事法性. 名義如是  體相云何. 諸

法分齊差別有四. 一事二法三理四實. 事者

所謂地水火風色香味等. 法所謂苦無常

等法之緣數. 理者所謂諸法相空. 實者所謂

非有非無如實性. 此四同體. 隨義異分. 今

凡聖所知以別. 四中初一. 是事法性. 餘三爲

實. 以初一門是凡所知故. 說爲事. 後三聖知

攝以爲實. 若就有相無相分別. 前二有相. 說

爲事性. 後二無相. 說爲實性. 若就本末以分

二者. 前三爲事. 後一爲實. 具辨如是. 案如

地持. 就初分也. 二相如是. 四種云何. 卽就前

二種分別. 離爲四也. 就前事性分爲二種. 謂

世所知及學所知. 就前實性亦分爲二. 謂煩

惱淨所行處法. 及智障淨所行處法. 事有精

[&FFFF]#. 故別兩門. 理有淺深. 是以分二. 亦可分事

以爲前三. 實爲第四. 世所知者. 地水火風色

香味等一切種事. 世俗通知. 名世所知. 學所

知者. 五明處等事中微細. [&FFFF]#學以通. 名學所

知. 此前兩門. 事相不虛. 說爲眞實. 非是就事

彰理實也. 煩惱障淨所行法者. 謂四眞諦. 此

義博深. 世學不知. 要離煩惱. 淸淨之智. 方能

照見. 擧智別法. 是故名爲煩惱淨智所行處

也. 智障淨智所行法者. 謂法無我. 此理淵深.